عومومیتله ائوجیل( خانگی) پیشیکلر ۷-۱۲ آیدا جینسی یئتکین‌لییه چاتار. حامیله‌لیک مدتی پیشیک‌دن پیشییه دییش‌سه ده اورتالاما ۵۷-۷۰ گون‌دور و دوغوم عومومیتله ۲ ساعت قدر سورر. دیشی پیشیک اورتالاما ۱-۵ بالا دوغورار. یئنی دوغولموش پیشیک بالالارینین گؤزلری باغلی، قولاقلاری اینکیشاف ائتمه‌میش و قوخو حیس ائتمه دویغولاری اسکیک‌دیر. دیشی پیشیک نورمال شرطلر آلتین‌دا ایلده اوچ دفعه حامیله قالدیغین‌دان، بۇ حئیوانلارین اوْلدوقجا ساده و اعتیبارلی بیر عملیّاتلا سونسوزلاشدیریلماسی مۆعاصیر جمعیتلرده مشهورلوق قازانمیش‌دیر.